**Likumprojekta “Grozījumi likumā “Par izložu un azartspēļu nodevu un nodokli”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi likumā “Par izložu un azartspēļu nodevu un nodokli”” (turpmāk – likumprojekts) paredz, sākot ar 2020.gadu:- paaugstināt azartspēļu nodokļa likmi azartspēļu automātiem (par katra azartspēļu automāta katru spēles vietu) par kalendāro gadu no **4164***euro*uz **6000** *euro*;- paaugstināt azartspēļu nodokļa likmi ruletei un kāršu un kauliņu spēlei (par katru galdu) par kalendāro gadu no **23 400***euro*uz**28 080***euro*; - mainīt azartspēļu nodokļa ieņēmumu sadalījumu pa valsts un pašvaldību budžetiem, paredzot azartspēļu nodokļa ieņēmumus (izņemot azartspēļu nodokļa ieņēmumus par likuma “Par izložu un azartspēļu nodevu un nodokli” 3.panta piektajā daļā minēto objektu) – **78** procentu apmērā ieskaitīt valsts pamatbudžetā, bet **22** procentu apmērā ieskaitīt tās pašvaldības budžetā, kuras teritorijā tika organizēta azartspēle.Likumprojekts paredz, ka likums stāsies spēkā 2020.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2019.gada 13.septembra sēdes protokola Nr.41 1.§ “Informatīvais ziņojums “Par fiskālās telpas pasākumiem un izdevumiem prioritārajiem pasākumiem valsts budžetam 2020.gadam un ietvaram 2020.–2022.gadam”” 12.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2019.gada 13.septembra sēdes protokola Nr.41 1.§ “Informatīvais ziņojums “Par fiskālās telpas pasākumiem un izdevumiem prioritārajiem pasākumiem valsts budžetam 2020.gadam un ietvaram 2020.–2022.gadam”” 12.punktā dots uzdevums Finanšu ministrijai sagatavot un iesniegt izskatīšanai Ministru kabinetā 2020.gada budžeta likumprojektu paketē grozījumus likumā “Par izložu un azartspēļu nodevu un nodokli”, kurš ar 2020.gadu paredz:12.1. paaugstināt azartspēļu nodokļa likmi videospēles un mehāniskiem automātiem – par katra automāta katru spēles vietu līdz 6000 *euro* par kalendāro gadu (500 *euro* mēnesī);12.2. mainīt azartspēļu nodokļa ieņēmumu sadalījumu pa valsts un pašvaldību budžetiem, paredzot azartspēļu nodokļa ieņēmumus (izņemot azartspēļu nodokļa ieņēmumus par likuma “Par izložu un azartspēļu nodevu un nodokli” 3.panta piektajā daļā minēto objektu) 78 procentu apmērā ieskaitīt valsts pamatbudžetā, bet 22 procentu apmērā ieskaitīt tās pašvaldības budžetā, kuras teritorijā tika organizēta azartspēle;12.3. paaugstināt azartspēļu nodokļa likmi ruletei un kāršu un kauliņu spēlei (par katru galdu) līdz 28 080 *euro* par kalendāro gadu.Likuma “Par izložu un azartspēļu nodevu un nodokli” 3.panta pirmā daļa nosaka, ka ar azartspēļu nodokli apliekamais objekts ir azartspēļu organizētājs – kapitālsabiedrība, azartspēļu norises vieta un spēļu iekārtas. No katras iekārtotās vai uzstādītās azartspēļu tiešās norises vietas iekasējams nodoklis par katru kārtējo kalendāro gadu pēc šā panta pirmajā daļā noteiktajām likmēm.Likuma “Par izložu un azartspēļu nodevu un nodokli” 3.panta pirmajā daļā azartspēļu nodokļa likmes ir noteiktas naudiskā, nevis procentuālā izteiksmē kā lielākajai daļai nodokļu, kuras neietekmē inflācija. Līdz ar to, būtu lietderīgi pārskatīt naudiskā izteiksmē noteiktās azartspēļu nodokļa likmes ik pēc noteikta laika perioda. Šobrīd likuma “Par izložu un azartspēļu nodevu un nodokli” 3.panta pirmajā daļā azartspēļu nodokļa likme ruletei (cilindriskajai spēlei)  – par katru ruletes rotējošajai iekārtai pievienoto spēļu galdu ir noteikta 23 400 *euro*. Azartspēļu nodokļa likme kāršu un kauliņu spēlēm – par katru galdu ir noteikta 23 400 *euro*. Azartspēļu nodokļa likme videospēles un mehāniskiem automātiem – par katra automāta katru spēles vietu ir noteikta 4164 *euro*.Kopš 2018.gada 1.janvāra azartspēļu nodokļa likmes nav mainījušās.Azartspēļu nozare ir saistīta ar īpaši augstu sociālo risku, tādēļ valstij ir nepieciešams veikt regulējošo funkciju, kas daļēji tiek īstenota ar izložu un azartspēļu nodevas un nodokļa palīdzību. Vienlaikus azartspēļu nodevām un nodokļiem ir fiskālā funkcija, kuras uzdevums ir vismaz daļēji nodrošināt ieņēmumus azartspēļu iespējamo negatīvo seku mazināšanai. **Azartspēļu nozares rādītāji** \*

|  |  |  |  |  |
| --- | --- | --- | --- | --- |
| Azartspēļu nozares rādītāji | 2017.gada 1.pusgads | 2018.gada1.pusgads | 2019.gada1.pusgads | 2019.gada 1.pusgads/2017.gada 1.pusgads% |
| Kopējie ieņēmumi no azartspēlēm (milj. *euro*) | 113,334 | 127,228 | 146,615 |  129,4 |
| Ieņēmumi no azartspēļu automātiem (milj. *euro*) | 91,991 | 99,917 | 111,462 |  121,2 |
| Ieņēmumi vidēji uz vienu azartspēļu automātu (tūkst. *euro*) | 10,289 | 11,579 | 12,896 |  125,3 |
| Ieņēmumi no spēļu galdiem (rulete, kārtis) (milj. *euro*) | 8,194 | 7,855 | 8,062 |  98,4 |
| Ieņēmumi vidēji uz vienu spēļu galdu (rulete, kārtis) (tūkst. *euro*) | 105,051 | 107,603 | 132,164 |  125,8 |
| Azartspēļu automāti (skaits uz perioda beigām) | 8941 | 8629 | 8643 |  96,7 |
| Spēļu galdi (rulete, kārtis) (skaits uz perioda beigām) | 78 | 73 | 61 |  79,1 |

\* ***Avots****: Izložu un azartspēļu uzraudzības inspekcijas dati*Neskatoties uz to, ka, sākot ar 2018.gadu, videospēlēm un mehāniskiem automātiem ruletei un kāršu un kauliņu spēles galdiem nodokļa likmes tika paaugstinātas par 30 procentiem, azartspēļu automātu un galdu skaits, salīdzinot ar 2017.gada pirmo pusgadu, ir samazinājies, bet apgrozījums ir būtiski pieaudzis uz vienu azartspēļu automātu un uz vienu galdu.Lai novirzītu nodokļu slogu no darbaspēka uz patēriņu un kapitālu, sabalansētu nodokļa likmes ar inflācijas un vidējo algu pieaugumu valstī un azartspēļu finansiālās darbības apgrozījuma pieaugumu, kā arī palielinātu ieņēmumus valsts budžetā, lai nodrošinātu valsts izdevumu pozīciju segšanu, likumprojekts paredz, sākot ar 2020.gadu:- paaugstināt azartspēļu nodokļa likmi ruletei (cilindriskajai spēlei)  (par katru ruletes rotējošajai iekārtai pievienoto spēļu galdu) un  kāršu un kauliņu spēlēm (par katru galdu) par kalendāro gadu no **23 400***euro*uz **28 080***euro*; - paaugstināt azartspēļu nodokļa likmi azartspēļu automātiem – par katra azarstspēļu automāta katru spēles vietu no **4164***euro*uz  **6000** *euro* par kalendāro gadu;- mainīt azartspēļu nodokļa ieņēmumu sadalījumu pa valsts un pašvaldību budžetiem, paredzot azartspēļu nodokļa ieņēmumus (izņemot azartspēļu nodokļa ieņēmumus par šā likuma 3.panta piektajā daļā minēto objektu) **78** procentu apmērā ieskaitīt valsts pamatbudžetā, bet **22** procentu apmērā - tās pašvaldības budžetā, kuras teritorijā tiek organizēta azartspēle.Lēmums par azartspēļu nodokļa sadalījuma maiņu pa budžetiem tika pieņemts, lai sabalansētu valsts budžetu un nodrošinātu fiskālo ietvaru.Likumprojektā veikti tehniska rakstura precizējumi, precizējot novecojušu terminoloģiju un izslēdzot novecojušu normu.Likumprojektā paredzēts, ka likums stāsies spēkā 2020.gada 1.janvārī. |
| 3. | Projekta izstrādē iesaistītās institūcijas | Izložu un azartspēļu uzraudzības inspekcija, Valsts ieņēmumu dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kapitālsabiedrības, kas organizē azartspēles. Pašlaik Latvijā azartspēles organizē 15 azartspēļu organizētāji.  |
| 2. | Tiesiskā regulējuma ietekme uz tautsaimniecību un administratīvo slogu | Nozares uzņēmumiem, palielinot azartspēļu nodokļa likmes apmēru un mainot azartspēļu nodokļa ieņēmumu sadalījumu pa valsts un pašvaldību budžetiem, administratīvais slogs nepalielinās. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 46 300 000 | 0 | 47 300 000 | 13 413 000 | 48 000 000 | 13 413 000 | 13 413 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 36 500 000 | 0 | 37 500 000 | 11 607 000 | 38 200 000 | 11 607 000 | 11 607 000 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 9 800 000 | 0 | 9 800 000 | 1 806 000 | 9 800 000 | 1 806 000 | 1 806 000 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | +13 413 000 | 0 | +13 413 000 | +13 413 000 |
| 3.1. valsts pamatbudžets | 0 | 0 | 0 | +11 607 000 | 0 | +11 607 000 | +11 607 000 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | +1 806 000 | 0 | +1 806 000 | +1 806 000 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Šobrīd viena spēļu automāta azartspēļu nodokļa likme ir 4164 *euro* gadā. Likmi paaugstinot par 44% jeb uz 6000 euro par vienu spēļu automātu, tiek prognozēts 5,0% automātu skaita samazinājums (no 8680 vidēji gadā uz 8247 vidēji gadā). Līdz ar to fiskālā ietekme attiecībā uz azartspēļu nodokli tiek prognozēta 13,338 milj. euro gadā. Šobrīd likme ruletei un kāršu un kauliņu spēlei (par katru galdu) ir 23 400 euro gadā. Likmi paaugstinot par 20% jeb uz 28 080 euro par vienu galdu, tiek prognozēts 12,9% galdu skaita samazinājums pret iepriekš plānoto (no 70 galdiem vidēji 2020.gadā un turpmāk uz 61 galdu gadā, kas ir šobrīd faktiski esošais galdu skaits). Līdz ar to fiskālā ietekme azarstpēļu nodokļa ieņēmumos tiek prognozēta 0,075 milj. euro gadā.Papildus ietekmi attiecībā uz valsts budžetu un pašvaldību budžetu rada azartspēļu nodokļa proporcijas maiņa. Iepriekš esošo sadalījumu 75% valsts budžetā un 25% pašvaldību budžetā, aizstājot ar attiecīgi 78% un 22%, rodas pozitīva fiskālā ietekme uz valsts budžetu un tāda paša apmēra negatīva ietekme uz pašvaldību budžetu.Ietekmes milj. euro sadalījumā pa budžetiem un pasākumiem:

|  |  |  |  |
| --- | --- | --- | --- |
|   | Valsts budžetā | Pašvaldību budžetā | **KOPĀ** |
| Automātu likmju celšana ar jauno sadalījumu pa budžetiem | 10,404 | 2,934 | **13,338** |
| Galdu likmju celšana ar jauno sadalījumu pa budžetiem | 0,058 | 0,016 | **0,075** |
| Ietekme no sadalījuma maiņas azarstpēļu nodokļa ieņēmumiem pirms likmju celšanas | 1,145 | -1,145 | **0,000** |
| **KOPĀ** | **11,607** | **1,806** | **13,413** |

 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar |
| 8. Cita informācija | Likumprojektā paredzētās izmaiņas ieņēmumos ir iekļautas likumprojektā “Par valsts budžetu 2020.gadam” un likumprojektā “Par vidēja termiņa budžeta ietvaru 2020., 2021. un 2022.gadam”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts tika nosūtīts Latvijas Pašvaldību savienībai, Latvijas Tirdzniecības un rūpniecības kamerai, Latvijas Darba devēju konfederācijai un biedrībai “Latvijas Spēļu biznesa asociācija”. |
| 2. | Sabiedrības līdzdalība projekta izstrādē | Par likumprojektā paredzēto azartspēļu nodokļa likmes paaugstināšanu un azartspēļu nodokļa ieņēmumu sadalījuma izmaiņām pa valsts un pašvaldību budžetiem tika informēta Latvijas Pašvaldību savienība, Latvijas Tirdzniecības un rūpniecības kamera, Latvijas Darba devēju konfederācija un biedrība “Latvijas Spēļu biznesa asociācija”. |
| 3. | Sabiedrības līdzdalības rezultāti | Biedrība “Latvijas Spēļu biznesa asociācija” neatbalsta azartspēļu nodokļa likmju paaugstināšanu un par to ir informējusi Ministru prezidentu un Finanšu ministru. Latvijas Pašvaldību savienība neatbalsta likumprojektā paredzētās azartspēļu nodokļa ieņēmumu sadalījuma izmaiņas pašvaldību budžetos. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izložu un azartspēļu uzraudzības inspekcija, Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Funkcijas un uzdevumi netiek grozīti.Jaunu institūciju izveide, esošo institūciju likvidācija vai reorganizācija netiek paredzēta.Likumprojekts tiks realizēts, esošo cilvēkresursu ietvaros. |
| 3. | Cita informācija | Nav. |

Finanšu ministrs J.Reirs

Avotiņa, 67095515

inga.avotina@fm.gov.lv